**D I S P O Z I Ţ I A**

#### **nr. 450 din 17 octombrie 2022**

**privind** **modificarea Dispoziției nr. 249/2003 pentru constituirea Comisiei interne de analiză a notificărilor și a Comisiei interne de evaluare a imobilelor ce fac obiectul Legii nr. 10/2001**

Președintele Consiliului Județean Cluj,

Având în vedere Referatul nr. 41894/17.10.2022 elaborat de Direcția Juridică - Serviciul Juridic, Contencios Administrativ, Arhivă, privind modificarea Dispoziției nr. 249/2003 pentru constituirea Comisiei interne de analiză a notificărilor și a Comisiei interne de evaluare a imobilelor ce fac obiectul Legii nr. 10/2001;

Tinând cont de:

* Sentința civilă nr. 130/2022 pronunțată de Tribunalul Cluj în Dosar nr. 1086/117/2021 prin care se constată calitatea de unitate deținătoare a Județului Cluj asupra imobilului situat în mun. Cluj-Napoca, str. Mihai Eminescu nr. 16, în contextul notificării depuse în temeiul Legii nr. 10/2001 înregistrate sub nr. 568/2001, respectiv nr. 1704/2001;
* Dosarul intern nr. 70/2016 cu privire la notificarea formulată în temeiul prevederilor Legii nr. 10/2001 de către petenții Baciu Rozalia, Moldovan Pavel și Moldovan Elena referitor la imobilul teren situat în mun. Cluj-Napoca, str. Traian Vuia, nr. 170-172 (actualmente nr. 216), jud. Cluj;
* Modificările intervenite cu privire la memerii Comisiei interne de analiză, respectiv modificarea numelui doamnei Cristina Bobină, după căsătorie, în Cristina Oltean, precum și ocuparea postului de șef al Serviciului Juridic, Contencios-Administrativ, Arhivă de către domnul Dan Vasile Pop

Luând în considerare:

* art. 2 alin. (1) din Anexa nr. 1 la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2, ale art. 3 alin. (2), ale art. 58 alin. (1) și (3), ale art. 59 și ale art. 61-62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;

În conformitate cu prevederile:

* + art. 191 alin. (1) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
  + Legii nr. 10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989, \*\*republicată\*\*, cu modificările și completările ulterioare
* Legii nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, cu modificările şi completările ulterioare,
* Capitolului III – Măsuri instituţionale, pct. 1.1. şi 1.2. din Hotarârea Guvernului nr. 250/2007 pentru aprobarea Normelor metodologice de aplicare unitară a Legii nr. 10/2001 privind regimul juridic al unor imobile preluate abuziv în perioada 6 martie 1945 – 22 decembrie 1989, cu modificările şi completările ulterioare,

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ;

**d i s p u n e:**

**Art. I.** Art. 1 al Dispoziției Președintelui Consiliului Județean Cluj nr. 249/2003 pentru constituirea Comisiei interne de analiză a notificărilor și a Comisiei interne de evaluare a imobilelor ce fac obiectul Legii nr. 10/2001, modificată prin Dispozițiile nr. 285/2003, 201/2006, 7/2007, 687/2010, 155/2011, 39/2012, 445/2014, 497/2015, 714/2015, 232/2016, 489/2016, se modifică și va avea următorul conținut :

**Art. 1.** Se aprobă constituirea **Comisiei interne de analiză a notificărilor** depuse în temeiul Legii nr. 10/2001 în următoarea componență:

**Președinte**

**Ștefan Eduard Iliescu** - director executiv al Direcției Juridice

**Membri**:

**Cristina Șchiop** – director general al Direcției Generale Buget-Finanțe, Resurse Umane

**Dan Vasile Pop** - sef al Serviciului Juridic, Contencios-Administrativ, Arhivă

**Cristina Oltean** - consilier juridic, Serviciul Juridic, Contencios-Administrativ, Arhivă

**Art. II.** Comisia internă de analiză a notificărilor va elabora un regulament de lucru, ce va fi supus aprobării prin dispoziție a Președintelui Consiliului Județean Cluj.

**Art. III.** Cu ducerea la îndeplinire a prezentei dispoziţii se încredinţează persoanele nominalizate la art. I.

**Art. IV.** Prezenta dispoziţie se comunică, prin poșta electronică, persoanelor nominalizate la art. I şi Prefectului Judeţului Cluj.

**PRESEDINTE CONTRASEMNEAZĂ :**

Alin Tișe **SECRETAR GENERAL AL JUDEŢULUI**

Simona Gaci